મહેન્દ્રના આ ચુકાદામાં ટ્રિબ્યૂનલની લાર્જર બેન્ચે ઠરાવ્યું છે કે કાયમી સ્થાયી (immovable) મિલકતના ભાગ પર એક્સાઈઝ ભરવાની રહેશે, આવાં ભાગ તૈયાર કરવામાં વપરાતા સળિયા,એંગલ ટયૂબ વગેરે પર ડયૂટી ભરાઈ હોય તો પણ ફરી ડયૂટી ભરવાની રહેશે, આવાં ભાગ તૈયાર કરવા માટેની કાપવાની, જોડવાની, કાણાં પાડવાની વગેરે પ્રવૃત્તિઓ ‘ઉત્પાદન’ ગણાશે, આવું ફેબ્રિકેશન કારખાનામાં નહીં પણ ગ્રાહકની સાઈટ પર કર્યું હોય તો પણ તેનાં પર ડયૂટી લાગશે, ટર્ન કી કરારોમાં કરેલી આવી પ્રવૃત્તિ પણ એક્સાઈઝેબલ ગણાશે, આવા સ્ટ્રક્ચરનંુ બજારમાં લે-વેચ થઈ શકે એમ ન હોય તો પણ તે વેચાણપાત્ર, એટલે કે સેલેબલ કે માર્કેટેબલ, ગણાશે કારણ કે ખરેખર વેચાણ કે ખરીદી થવી એ જરૂરી નથી અને અગાઉનાં બધાં જ ચુકાદાઓ જેમાં આવી પ્રવૃત્તિ પર ડયૂટી નહીં લાગે તેવું ઠરાવવામાં આવેલું એ ચુકાદાઓ લાગુ નહીં પડે.